Թորթում (լիճ)

Թորթում, լիճ Հայկական լեռնաշխարհում, համանուն գետի հովտում։ 

Գտնվում է 1000 մ բարձրության վրա։ Երկարությունը մոտ 12 կմ է, առավելագույն լայնությունը՝ մոտ 1 կմ, մակերեսը՝ 8,0 կմ², խորությունը՝ մինչև 100 մ։ Առաջացել է Թորթում գետի հունը երկրաշարժի փլվածքներով արգելափակվելու հետևանքով (1791)։ Լճակը սեղմված է արևելքից՝ Թեյուն, արևմուտքից՝ Մագնուտ կամ Վանուց անտառապատ, գեղատեսիլ լեռների մեջ։ Հյուսիսում լճակից արտահոսող ջուրը ջրվեժով թափվում է գետը՝ առաջացնելով հոյակապ տեսարան։ Թորթումի ջրվեժի անկման բարձրությունը 70 մ է, լայնությունը՝ 48 մ։ Ջրի առաջացրած դղրդյունը լսելի է մոտ 20 կմ հեռավորությունից։ Թորթումի լիճը հարուստ է ձկան մի քանի տեսակներով։

Հայկական լեռնաշխարհի լճեր
Էրզրումի մարզ
Թուրքիայի լճեր